**Protokoll fra styremøte i Midt-Norge Travforbund tirsdag 22. august 2017,**

**kl 18.00, Leangen Travbane.**

**Tilstede: Edmund Morewood, Ketil Oksvold, Noralf Brækken, Morten Kulseth, Asbjørn Opdal, Jan Frode Holltrø, Roger Rundhaug, Sverre Hosen**

**Forfall: Bjørn Steinshaug, Magne Løfaldli, Laila, Næve, Elin Flataune, Anne Mette Berg-Christiansen**

**Agenda**

**Sak 1) Godkjenning av protokoll fra styremøte 13. juni 2017**

**Vedtak: Protokoll godkjent**

**Sak 2) Landsråd DNT 28.06.17**

Edmund og Ketil orienterte fra Landsrådet 28.06.17.

Neste landsråd er 18.09.17.

Forslag til saker ved neste Landsråd: GF i DNT flyttes til Midt-Norge etter at antall representanter til denne er endret. Dette foreslås for å synliggjøre for forbundene på Østlandet, at kostnadene for deltakelse på GF er store for alle som kommer fra forbund, som med må reise med fly og ha overnatting i tillegg. Nå når forbund skal velge representanter, må disse ta regningen, noe de ikke har midler til i dag.

**Sak 3) Banebidrag 2017**

Nye kategorier for tildeling av Banebidrag, førte til reduksjon i støtten til Midt-Norge Travforbunds travlag. Kun 6 lag fikk en økning, mens 18 lag fikk nedsatt og 6 fikk ikke bidrag. Det samlede beløpet for forbundet i 2017 ble lavere, kr 23500 enn i 2016. Dette på tross av at Midt-Norge har fått en ny bane og to baner som har vært lite eller ikke brukt, er nå tatt i bruk.

DNTs nye kategorisering og spesifisering av krav for tildeling, viser at alle anlegg skal få minimum kr 10000,-. Tidligere var laveste tildeling kr 3500,-.

**Vedtak: Brev sendes til styret i DNT, hvor det gjøres rede for tildelingen til Midt-Norge, og at dette må rettes opp.**

**Saken tas også opp på neste Landsråd.**

**Sak 4) Ny organisasjonsstruktur driftsselskaper**

Skisse til ny organisering ble gjennomgått under sak 2. Det er fortsatt mange uklarheter og ubesvarte spørsmål rundt ny modell, slik at forbundsstyret avventer mer informasjon fra DNT. Det er viktig å få belyst hvilke konsekvenser en slik modell har for Midt-Norge Travforbund og Nye Leangen.

**Sak 5) Ungdomstrav, Leangen Ungdomsgruppe**

Leangen Ungdomsgruppe ble startet lørdag 24. juni 17. Det ble etablert en arbeidsgruppe blant de fremmøtte ungdommene. Denne gruppen trenger nå en leder (voksen person). Har fått tildelt kr 20000,- i oppstartsmidler.

Forbundet vil i forbindelse med satsingen på ungdom etablere en «ungdomsserie» på lokalkjøringene i MNTF høsten 2017.

**Vedtak: I forbindelse med lokalkjøringene i MNTF i september og oktober vil forbundet gi kr 3000,- til den treneransvarlige som melder hestene til start med ungdomskusker få kr 3000,-, og de tre ungdommene som har kjørt flest løp. Det er den samlede sum fra alle lokalkjøringene i september og oktober, som gjelder, uavhengig av regioner. Forbundskontoret holder oversikt over resultatene.**

**Sak 6) Høstkonferansen MNTF 29. oktober 2017**

Terminlisten for lokalkjøringer og utskriving av løpsproposisjoner for løpene på lokalkjøringene, blir ett av temaene. Besøk av Jan Inge Ringen er ønskelig.

DNTs satsing på grasrota, DU midler, løpsbidrag og banebidrag. Besøk av Elin Bergseth er ønskelig.

Lokasjon av nytt Hestesportsenter i Midt-Norge er fastsatt, nå skal kreftene samles om å skape ett aktivt og inkluderende travmiljø. Ungdom og ponni må få sine arealer og innhold.

**Sak 7) Regnskap pr 30.06.17 MNTF**

Sverre gjennomgikk regnskapet pr 30.06.17. Det viser ett resultat på kr 1203,94.

Det må påregnes høyere reise og møte kostnader i 2017. Flere Landsråd og flere styremøter i fb m Nye Leangen.

**Sak 8) Forbundssekretærens kvarter**

* Til Start, nye datoer: Bjugn kurs fredag 20. oktober og samling 21. oktober, samling Leangen søndag 22. oktober.
* Gammelt arkiv i kjelleren på Leangen gjennomgås og det settes opp en oversikt. Håkon Disington fra Gauldal travsportlag tar ansvaret.
* Styreprotokoller fra styremøtene i MNTF gjøres tilgjengelig for medlemmene, en uke etter styremøtene er avholdt. NB! Dette er foreløpige protokoller og vil først være godkjente protokoller etter at neste styremøte er avholdt.

**Sak 9) Fosen Travklubb, nytt travlag i MNTF**

Bjugn Travklubb og Åfjord Travklubb har vedtatt å slå seg sammen. De stiftet Fosen Travklubb 29. juni.

**Vedtak: MNTFs styre støtter sammenslåingen og etableringen av Fosen Travklubb. Oversendes DNT for godkjenning.**

**Sak 10) Nytt fra regionene**

Møre: Rauma har gjennomført lokalkjøring, Molde måtte avlyse pga lite meldte hester, Sunndal skal arrangere til helga, håper på nok meldte hester.

Gauldal: stor aktivitet, mange hester på anlegget, forbereder Gauldal sin lokalkjøring. Hølonda måtte avlyse sin kjøring i sommer. Stor reise aktivitet med hestene rundt i norge og til Sverige. Ragnhild Bjørnbeth deltok i NM for stallansatte.

Ponni Nord: skal arrangere nytt lisenskurs i høst, har vært stor reiseaktivitet i sommer, deltakere både i Harstad, på Biri og Bjerke, Har også hatt deltaker i Nordisk mesterskap i Danmark. En av A ponniene satte Norgesrekord.

Nord: Mange lokalkjøringer avholdt på Nossum, til helga er det ny lokalkjøring. Ingen avlyste på Nossum hittil i år. Kjøringene brukes for å få hestene startklare til løp på Leangen. Gode baneforhold etter oppgraderingen i fjor. Stjørdal har avlyst sin kjøring, Lånke gjennomførte sin kjøring.

Trondheim: Selbu og Malvik har gjennomført sine kjøringer. Økt aktivitet i Selbu, flere nye hester.

Fosen: stor deltakelse på lokalkjøringene, spesielt positivt med ett snitt på 15 ponnier pr kjøring. Fosen Travklubb er stiftet av Bjugn og Åfjord, som har valgt å slå seg sammen.

**Sak 11) Nye Leangen**

Det jobbes nå med å ferdigstille en presentasjon av fire lokasjoner for nytt anlegg – Malvik, Klæbu, Melhus og Orkdal. Arbeidet forventes ferdig i løpet av uke 34.

Nytt styremøte i løpet av uke 35.

**Sak 12) Eventuelt**

Ingen saker

Trondheim 23.08.17

Sverre Hosen